[](http://www.veronacup.com/)**Verona Cup 2017** 2015-06-22

Rejseudvalget i Mejrup Fodbold, har været samlet og tiden er kommet til, at I som kommende deltager på ovennævnte tur, skal have lidt flere informationer.

**Tidspunkt:** 14-20. oktober 2017 (uge 42)

**Hvem:** De kommende 14-drenge og de kommende U14-piger.

Til hvert hold vil der deltage minimum 2 voksne herunder trænere.

**Tilmelding & Betalingen foregår på hjemmesiden** Tilmeld Spiller: [www.mejrup-fodbold.dk](http://www.mejrup-fodbold.dk)

Den samlede pris for turen incl. bus, indkvartering i mobile homes, fuld pension samt en tur i Gardaland er **3000 kr. pr person.**

**Bindende tilmelding og depositum** på 1000,00 kr. **SKAL** betales **SENEST on**sdag den 5. juli 2017. Restbeløbet på 2000,00 kr. **SKAL** betales **SENEST** onsdag den 16. august 2017.

I er som forældre og familie meget velkomne til at deltage på turen. Hvis I ønsker at komme med bussen og blive indkvarteret sammen med holdene, skal tilmelding og betaling være fortaget på samme måde som ovenstående senest **onsdag den 16. august 2017.**

Hvis I hellere vil tage turen derned selv, er I selvfølgelig også velkomne til dette. Her skal I også selv stå for indkvarteringen.

Fra rejseudvalgets side er der ikke lagt op til, at vi vil tage initiativ til at lave arrangementer/tiltag for at gøre turen billigere pr. person. Men vi vil gerne efterlyse ideer og kontakter til mulige sponsorater m.m. i forhold til frokost, tasker eller noget helt andet. I er allerede nu velkommen til at tage kontakt til rejseudvalget med gode ideer.

**Forældremøde:**

Efter sommerferien vil der blive indkaldt til forældremøde, hvor vi mere deltaljeret vil fortælle om turen, samt sætte ansigter på de voksne, der deltager. Mødet afholdes senest primo september.

**Pas og Blå sygesikring:**

Sørg for at få styr på dette i god tid. **ALLE** skal medbringe begge dele.

**Link til stævnet:** <http://veronacup.com>

Har du spørgsmål til ovenstående, er du velkommen til at kontakte én af følgende personer:

U13-drenge: Bitten Wullum, mob. 61312850  
U13-piger: Chalotte Kamp, mob. 28294778

**Mange hilsner**  
**Rejseudvalget**